01/12/2009 | Administración LocalMunicipal
Vilarmaior
Persoal

BASES PARA A CONTRATACIÓN LABORAL TEMPORAL DUN/UNHA TÉCNICO DEPORTIVO/A NO CONCELLO DE VILARMAIOR 1.°.–Obxecto da convocatoria. O obxecto desta convocatoria é a contratación laboral temporal, dun técnico/a deportivo/a, polo período de un ano, con xornada a tempo completo, baixo a modalidade de contrato de obra ou servizo determinado, que se rexerá polas presentes bases. O sistema selectivo é o concurso. As funcións e tarefas que serán desempeñadas pola persoa seleccionada consistirán en: Desenvolver os programas deportivos do Concello, en especial o relacionado co deporte escolar e federado, realizar tarefas de apoio á xestión deportiva do Concello, colaborar nas campañas deportivas da Deputación e participar nos cursos de formación que esta convoque. De conformidade co artigo 59.5 b) da Lei 30/1992, do 26 de novembro, do réxime xurídico das administracións públicas e do procedemento administrativo común, fíxase como medio de comunicación das publicacións que se deriven dos actos integrantes deste procedemento selectivo, a exposición no taboleiro de anuncios emprazado na Casa Consistorial.2.°.–Requisitos dos aspirantes. Serán requisitos mínimos de todos os aspirantes a esta contratación: a) Ter a nacionalidade española, sen prexuízo do disposto no artigo 57 da Lei 7/2007, do 12 abril, do Estatuto Básico do Empregado Público. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. Só por Lei poderase establecer outra idade máxima, distinta da idade de xubilación forzosa, para o acceso ao emprego público. d) Non ser separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Non estar incurso en causas de incompatibilidade de conformidade co disposto na Lei 53/1984, do 26 de decembro, de incompatibilidades do persoal ao servizo das administracións públicas. f) Estar en posesión do permiso de conducir B1. g) Será requisito específico desta convocatoria estar en posesión dalgunha das seguintes titulacións: técnico/a en actividades físicas e animación deportiva, licenciado/a en Educación Física ou diplomado/a en Maxisterio na especialidade de Educación Física. Todos os requisitos esixidos no apartado anterior deberán posuílos os aspirantes o día que remate o prazo para presentar as súas solicitudes.3.°.–Duración e tipo do contrato. O contrato de traballo será de duración determinada dun ano, con opción de realizar prórroga do contrato sempre que o Concello asine coa Deputación Provincial da Coruña un novo convenio baixo a convocatoria “Programa de técnicos deportivos municipais”. A xornada laboral será de xornada completa, no horario axeitado para a prestación do servizo, sempre coa previa autorización do encargado do departamento.4.°.–Retribucións. As retribucións serán de 1.000 euros brutos ao mes (incluídos todos os conceptos salariais e parte proporcional das pagas extraordinarias). 5.°.–Presentación de solicitudes e admisión de aspirantes. As solicitudes para participar no proceso selectivo dirixiranse ao Sr. alcalde do Concello de Vilarmaior, e presentaranse no Rexistro Xeral do Concello durante o prazo de 5 días naturais, contados a partir do día seguinte ao da publicación do anuncio da convocatoria no Boletín Oficial da Provincia. Tamén poderán remitirse na forma prevista no artigo 38 da Lei 30/1992, do 26 de novembro, do Réxime xurídico das administracións públicas e procedemento administrativo común. Non se admitirán as solicitudes que non se formulen no modelo oficial. A solicitude deberá ir acompañada por:  Fotocopia compulsada do DNI ou, no seu caso, pasaporte ou tarxeta de residente.  Fotocopia compulsada da titulación esixida.  Fotocopia compulsada do permiso de conducir B1.  Os documentos acreditativos dos méritos e dos servizos para ser valorados no concurso. Eses documentos terán que ser orixinais ou fotocopias compulsadas. Rematado o prazo de presentación de solicitudes, a Alcaldía dictará resolución no prazo de cinco días naturais, para aprobar a lista provisional de admitidos/as e excluídos/as, na que se indicarán as causas da exclusión, e concedendo un prazo de 3 días naturais para a corrección das deficiencias sinaladas, así como para indicar o día que terá lugar a valoración dos méritos e a composición do órgano de selección. Esta resolución e as sucesivas serán publicadas no taboleiro de edictos do Concello. No caso de que non haxa reclamacións, a lista provisional será a definitiva sen necesidade de nova publicación.6.°.–Tribunal cualificador da selección. O órgano de selección será colexiado e, como mínimo, constará dun presidente, tres vogais e un secretario, e os respectivos suplentes, que serán designados por resolución da Alcaldía de acordo co disposto polo art.60 da Lei 7/2007, do 12 de abril, do Estatuto Básico do Empregado Público, e publicarase no taboleiro de edictos do Concello. Todos os membros do tribunal deberán contar con titulación igual ou superior á esixida para o acceso á praza que se convoca. O tribunal non se poderá constituír, nin actuar sen a presencia, cando menos, da metade máis un dos seus membros, titulares ou suplentes indistintamente. En todo caso requírese a asistencia do presidente e do secretario ou dos que legalmente os substitúan. Os membros do tribunal deberanse de abster de intervir, comunicándoo á autoridade convocante, cando concorran as circunstancias previstas no artigo 28 da Lei 30/1992, do 26 de novembro, ou estivesen preparando aspirantes ás probas nos 5 anos anteriores á publicación desta convocatoria. Os aspirantes poderán recusar aos membros do tribunal cando concorran aquelas circunstancias. O tribunal resolverá todas as dúbidas que xurdan na aplicación destas normas, así como nos casos non previstos nestas. O órgano de selección poderá solicitar a colaboración e asesoramento técnico que estime conveniente. Para os efectos de asistencia, os compoñentes dos tribunais que actúen nestas probas terán as categorías e serán retribuídos segundo establece o R. D. 462/2002, do 24 de maio.7.°.–Criterios para a selección dos candidatos. A selección do persoal realizarase de conformidade co previsto nas presentes bases polo sistema de concurso de méritos, logo de valorar os seguintes méritos: a) Outras titulacións académicas de carácter deportivo relacionadas co traballo a desenvolver polo técnico deportivo e distinta da aportada como requisito para participar na convocatoria (máximo 2,5): Diplomatura: 1 pto. Licenciatura: 2,5 ptos. b) Cursos, seminarios, xornadas, etc., impartidos por algunha administración pública ou organismo oficial, e relacionados co posto de traballo (máximo 3 puntos): 0,25 puntos/curso. c) Polos cursos de coñecemento do idioma galego (máximo 2 ptos.): Certificado de nivel de iniciación de lingua galega, nivel Celga 3: 1 pto. Certificado de nivel de perfeccionamento de lingua galega, nivel Celga 4: 2 ptos. d) Por acreditar experiencia laboral relacionada co posto de traballo a desenvolver (animador deportivo, monitor deportivo ou similar) (máximo 2,5 ptos.): * En calquera administración pública: 0,25 puntos/mes * Na empresa privada, asociación, federación ou similar: 0,20 puntos/mes. Neste apartado só se valorará a experiencia laboral acreditada, tanto como empregado por conta allea como por conta propia. Aquelas colaboracións sen relación contractual, tanto en asociacións, entidades sen ánimo de lucro e demais entidades non serán tidas en conta. Os títulos, así como diplomas ou certificados de cursos que presenten os interesados para proceder a súa valoración, terán que acreditarse con cadansúa fotocopia compulsada, ou outro documento equivalente que permita puntualos, expedido polo organismo ou entidade correspondente. Os servizos prestados terán que acreditarse mediante certificación de vida laboral expedida pola Tesourería da Seguridade Social, contratos de traballo e certificación de servizos prestados emitido pola administración pública competente que indique as tarefas que realizaba o traballador. Toda a documentación antedita será xuntada á solicitude no mesmo momento da súa presentación no Rexistro de entrada do Concello. Os méritos alegados e non xustificados documentalmente non serán tidos en conta.8.°.–Procedemento de selección. Rematada a cualificación dos méritos dos aspirantes, o tribunal publicará a relación de aspirantes por orde das puntuacións finais obtidas, no taboleiro de anuncios do Concello, a efectos de notificación aos participantes e interesados, e proporá á Alcaldía ao candidato que consiga a maior puntuación. Non poderá proporse máis dun candidato, aínda que co resto de solicitantes non seleccionados elaborarase unha relación de reservas, por orde de puntuación, de maior a menor, por se fose preciso cubrir posibles baixas ou renuncias. En caso de empate na puntuación final, o desempate farase en primeiro lugar tendo en conta o candidato que acreditase maior experiencia. No caso de seguir o empate, terase en conta ao candidato que acredite maior titulación académica, se persiste realizarase un sorteo no mesmo acto. A proposta do tribunal cualificador trasladarase á Alcaldía, para a resolución do procedemento de selección, mediante decreto, co nomeamento como personal laboral temporal do seleccionado. O aspirante proposto aportará ante o Concello, no prazo de cinco días naturais desde que se publique no taboleiro de edictos a proposta do tribunal, os seguintes documentos: Declaración xurada de:  Posuír a capacidade funcional para o desempeño das tarefas.  Non ter sido separado mediante expediente disciplinario do servizo de calquera das administracións públicas, nin atoparse en inhabilitación absoluta ou especial para empregos ou cargos públicos por resolución xudicial. No caso de ser nacional doutro Estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público.  Non estar incurso en causas de incompatibilidade de conformidade co disposto na Lei 53/1984, do 26 de decembro, de incompatibilidades do persoal ao servizo das administracións públicas. Se no prazo sinalado, e salvo os casos de forza maior, non se presentase a documentación ou da mesma se deduce que carece dalgún dos requisitos esixidos, non poderá ser contratado, quedando anuladas todas as actuacións, sen prexuízo das das responsabilidades en que poidera ter incorrido por falsedade na súa solicitude de participación.9.°.–Formalización do contrato. A formalización do contrato laboral co/a aspirante seleccionado/a será competencia do Sr. alcalde; o/a aspirante deberá incorporarse ao seu posto de traballo no prazo máximo de cinco días, dende que sexa requirido para iso.10.°.–Dereito supletorio. No non previsto nestas bases acudirase ao disposto na lexislación laboral vixente que resulte de aplicación e, especialmente, no disposto no Estatuto Básico do Empregado Público no que sexa de aplicación ao persoal laboral, no Estatuto dos Traballadores RDL 1/95 do 24 de marzo, no disposto no Real Decreto 2720/1998, do 18 de decembro, e demais lexislación en materia laboral. As presentes bases e convocatoria poderán ser impugnadas de conformidade co establecido na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Vilarmaior, 10 de novembo de 2009. O alcalde Carlos Vázquez Quintián